Reuters: Gigantul chinez care a ”înghițit” Rompetrol s-a aliat cu cehii și slovacii de la Penta Investment și vrea să cumpere proprietarul PRO TV astăzi, 16:10 Autor: Ștefan Stan Grupul chinez China Energy Company, care a cumpărat în România business-ul Rompetrol de la kazahii de la KazMunayGas, s-a aliat cu cehii și slovacii de la Penta Investment pentru a cumpăra Central European Media Enterprise, proprietarul Pro TV, de la acționarul american Time Warner, potrivit unor surse citate de Reuters.  Una dintre sursele citate de Reuters a spus că CEFC este consortiul principal din spatele achiziției, și se așteaptă să furnizeze sprijinul financiar principal pentru deal-ul evaluat la 500 de milioane de euro.